Terpentin
Terpentin – zvani i terpentinski duh, terpentinsko ulje, drveni terpentin, terebentin – je tečnost dobijena destilacijom smole ubrane sa živih stabala, uglavnom bora. Uglavnom se koristi kao specijalizovani rastvarač, a također je i izvor materijala za organske sinteze. Terpentin se sastoji od terpena, prvenstveno monoterpena alfa- i beta-pinena, sa manjim količinama karena, kamfena, dipentena i terpinolena . Riječ terpentin potiče (putem francuske i latinske), izvorno grčke riječi τερεβινθίνη – terebintin = smola, pridjev τερεβίνθινος, izvedenog iz grčke imenice (τερέβινθος), za vrstu drveća Pistacia terebinthus (pistacija).Mineralni terpentin ili drugi naftini destilati koriste se za zamjenu terpentina, iako se sastavne hemikalije veoma razlikuju.